**สำนักพิมพ์บรรลือสาส์น** เป็นสำนักพิมพ์ที่มีบทบาทในด้านการ์ตูนไทย จากการจัดพิมพ์นิยายชุดและหนังสือการ์ตูนยอดนิยมหลายชุดทั้งในอดีตและปัจจุบัน เช่น หัสนิยายชุด พล นิกร กิมหงวน ขายหัวเราะ มหาสนุก ปังปอนด์ หนูหิ่นอินเตอร์ เป็นต้น และเป็นผู้บุกเบิกการทำภาพยนตร์แอนิเมชั่น 3 มิติ เป็นรายแรกของประเทศไทย

ประวัติ
-------

สำนักพิมพ์บรรลือสาส์นก่อตั้งโดยบันลือ อุตสาหจิต เมื่อปี พ.ศ. 2498 ที่ถนนนครสวรรค์ ใกล้สะพานผ่านฟ้าลีลาศ จังหวัดพระนคร ในระยะแรกสำนักพิมพ์ได้จัดพิมพ์และจัดจำหน่ายนวนิยายของทมยันตี,แก้วเก้า หนังสือเพลงลูกทุ่งและเพลงลูกกรุง และหนังสือการ์ตูนชุดต่างๆ เช่น สิงห์เชิ้ตดำ, หนูป้อม - ลุงเป๋อ, หนูจ๋า, เบบี้, หัสนิยายชุด พล นิกร กิมหงวน และอื่นๆ โดยทางสำนักพิมพ์ได้ทาบทามให้ เสถียร หาญคุณตุละ เจ้าของนามปากกา "จิงโจ้" มาเป็นนักเขียนภาพประกอบและนักเขียนการ์ตูนรายแรกของสำนักพิมพ์ หลังจากนั้นจึงมีนักเขีบนคนอื่นๆ ได้แก่ เศก ดุสิต, จำนูญ เล็กสมทิศ (จุ๋มจิ๋ม), วัฒนา เพชรสุวรรณ (วัฒนา, อาวัฒน์, ตาโต) เข้ามาร่วมงานด้วยกัน ส่วนด้านการตลาดนั้น บันลือ อุตสาหจิตได้ลงทุนเป็นผู้บุกเบิกการตลาดด้วยตัวเอง เดินทางสำรวจและเยี่ยมเยียนลูกค้าตามจังหวัดต่างๆ ทำให้สำนักพิมพ์จึงประสบความสำเร็จ ทั้งด้านคุณภาพการจัดทำและการจัดจำหน่ายในระยะเวลาไม่นานนัก

ในปี พ.ศ. 2516 วิธิต อุตสาหจิต บุตรชายคนโตของบันลือ (ขณะนั้นอายุได้ 18 ปี) ในฐานะบรรณาธิการ ได้ให้กำเนิดนิตยสารการ์ตูนชื่อ "ขายหัวเราะ" ซึ่งเป็นหนังสือการ์ตูนตลกรูปแบบการ์ตูนแก๊กแบบ 3 ช่องจบ โดยรวบรวมผลงานจากนักเขียนการ์ตูนหลายคนไว้ในเล่มเดียว นิตยสารดังกล่าวได้รับความนิยมจากผู้อ่านเป็นอย่างยิ่ง ทำให้ในปี พ.ศ. 2518 วิธิตจึงได้ออกนิตยสารการ์ตูนอีกเล่มหนึ่งชื่อ "มหาสนุก" ซึ่งมีรูปแบบเนื้อหาที่คล้ายกันกับขายหัวเราะ แต่ได้มีการเพิ่มการ์ตูนเรื่องสั้นไว้ในนิตยสารฉบับนี้ด้วย นิตยสารทั้งสองเล่มได้กลายเป็นแหล่งสร้างสรรค์นักเขียนการ์ตูนรุ่นใหม่ เช่น นิพนธ์ เสงี่ยมศักดิ์ (นิค), ภักดี แสนทวีสุข (ต่าย), ผดุง ไกรศรี (เอ๊าะ) ฯลฯ และการ์ตูนยอดนิยมชุดต่างๆ เช่น ปังปอนด์, สาวดอกไม้กะนายกล้วยไข่, หนูหิ่นอินเตอร์ ที่ตีพิมพ์จัดจำหน่ายต่อมาอีกนานหลายปี

ในช่วงปี พ.ศ.2545 ทางบรรลือสาสน์ได้เปิดแผนก Vithita Animation และได้ริเริ่มนำผลงานการ์ตูนยอดนิยมในนิตยสารมหาสนุก เช่น ปังปอนด์ มาสร้างในแบบการ์ตูนอนิเมชั่น 3 มิติเป็นจุดเริ่มต้นของการต่อยอดสร้างความนิยมด้วยการนำผลงานในเครือของตนสู่สื่อในรูปแบบอื่นๆในอีกหลายปีต่อมา

ช่วงปี 2554 ทางบันลือกรุ๊ป ได้ลงทุนงบกว่า 10 ล้านบาทสำหรับการจัดทำขายหัวเราะในรูปแบบอีแม็กกาซีน โดยเวอร์ชันทดลองแรกเริ่ม มียอดดาวน์โหลดกว่า 2 หมื่นครั้ง ภายในช่วงระยะเวลา 4 วัน

ในปี พ.ศ. 2565 เพราะปัญหาเศรษฐกิจทางบรรลือสาสน์ได้ยกเลิกการวางจำหน่ายนิตยสารรายประจำในเครือทั้งหมดไปอย่างเงียบๆและปรับรูปแบบไปเป็น E-book ให้ดาวน์โหลด และ หนังสือแบบเฉพาะกิจให้พรีออเดอร์ตามแพล็ตฟอรม์ออนไลน์ต่างๆแทน

ปี 2566 บรรลือสาสน์ได้ทำการ Reprint นิตยสารการ์ตูนฉบับ ปฐมฤกษ์ ในเครือ เช่น ขายหัวเราะเล่มใหญ่ ฉบับที่ 1 ,ขายหัวเราะฉบับกระเป๋า เล่ม1 ,นิตยสาร มหาสนุก เล่ม 1,สาวดอกไม้กะนายกล้วยไข่,ไอ้ตัวเล็ก,หนูหิ่นอินเตอร์ ฉบับแรก มาขายรวมกันในชื่อชุด เล่ม1 ฮ่าสิบปีRemastered Collection วางจำหน่ายในงานสัปดาห์หนังสือและ ช่องทางออนไลน์ ในจำนวนจำกัด 555ชุด 

ปัจจุบันสำนักพิมพ์บรรลือสาส์นใช้ชื่อว่า "บริษัท บันลือ พับลิเคชั่นส์ จำกัด" ในเครือบรรลือกรุ๊ป มีที่ตั้งปัจจุบันอยู่ที่ 955 ซอยสุทธิพร ถนนประชาสงเคราะห์ แขวงดินแดง เขตดินแดง กรุงเทพมหานคร

บริษัทในเครือบันลือกรุ๊ป
------------------------

* บริษัท บันลือ พับลิเคชันส์ จำกัด (มหาชน) - ผลิตผลงานต่างๆ ออกสู่ตลาดหนังสือทั้งในประเทศและต่างประเทศ
* บริษัท บรรลือสาส์น จำกัด - ตั้งเมื่อ พ.ศ. 2533 ดูแลการจัดจำหน่ายหนังสือแก่ลูกค้าทั่วประเทศ
* บริษัท บันลือบุ๊คส์ จำกัด - ผู้แทนจำหน่ายหนังสือในเครือบันลือกรุ๊ป
* บริษัท วิธิตา จำกัด - ตั้งเมื่อ พ.ศ. 2544 เป็นบริษัทผลิตงานแอนิเมชั่น ภาพยนตร์ดิจิตอล และโมบายล์คอนเทนต์
* บริษัท มาโชบิส จำกัด - ตั้งเมื่อ พ.ศ. 2544 ดูแลด้านธุรกิจลิขสิทธิ์ และบริหารงานทางด้านการตลาดทั้งหมดของบริษัทในเครือ

นักเขียนการ์ตูนในสังกัด
-----------------------


|  |  |
| --- | --- |
| * วัฒนา (วัฒนา เพ็ชรสุวรรณ, นามปากกาอื่น: ตาโต)
* จุ๋มจิ๋ม (จำนูญ เล็กสมทิศ)
* ต่าย (ภักดี แสนทวีสุข)
* นิค (นิพนธ์ เสงี่ยมศักดิ์)
* ต้อมป๊าด (สุพล เมนาคม) (เสียชีวิต)
* เฟน (อารีเฟน ฮะซานี)
* หมูนินจา (สุชาติ พรหมรุ่งโรจน์) (เสียชีวิต)
* ปุ๋ย (ศุภมิตร จันทร์แจ่ม)
* ขวด (ณรงค์ จรุงธรรมโชติ)
* เอ๊าะ (ผดุง ไกรศรี)
* โย่ง (อัครเดช มณีพันธุ์)
* ก๊อก (พิชิต สรรพพันธ์)
* น็อต (พรพล สำหรับสุข)
* ดั๊มพ์ (พนัส คุ้มคำมี)
* ป้อม (ศุภชัย ลัทธิรมย์)
 | * โดด (สมพงษ์ สุวรรณดี)
* เอ๊ะ (ภูวดล ปุณยประยูร)
* จ๊ะโอ๋ (นิวัฒน์ ทองสุข)
* ไก่ (ธรรมรัตน์ รมย์นุกูล)
* เด่น (จักรพงศ์ กว้างขวาง)
* วุ่น (พิรุณ บุญประเสริฐ)
* ก้าง (พรพิทักษ์ ประเสริฐ)
* วิรัตน์ (วิรัตน์ ยืนยงพัฒนากิจ)
* มังกร (มังกร สรพล)
* ยุง (จีรพงษ์ ศรนคร)
* น้อยหน่า (สุริยา อุทัยรัศมี)
* เดอะดวง (วีระชัย ดวงพลา)
* ต้น (จักรพันธ์ ห้วยเพชร)
* บอย (นามปากกาอื่น : ไอ้บอย)
* ม่อน

  |

หนังสือการ์ตูน
--------------

### หนังสือรายสัปดาห์

* ขายหัวเราะ
* มหาสนุก

### หนังสือรายเดือน

* เบบี้
* หนูจ๋า
* หนูหิ่นอินเตอร์
* ไอ้ตัวเล็ก
* สาวดอกไม้กะนายกล้วยไข่

### หนังสือ 4 สี

* หนูหิ่น in the city
* รามาวตาร
* สามก๊ก มหาสนุก
* ปังปอนด์ The comics
* ซน แสบ ใส แต่ใจเดียวกัน
* ศึกมหาภารตะ

สมุดภาพ
-------

* การจัดเปิดบูธของสำนักพิมพ์บรรลือสาส์นการจัดเปิดบูธของสำนักพิมพ์บรรลือสาส์น

ดูเพิ่ม
-------

* วิธิต อุตสาหจิต
* ขายหัวเราะ

แหล่งข้อมูลอื่น
---------------

* เว็บไซต์เครือบันลือกรุ๊ป
* บริษัท วิธิตา จำกัด
* กลุ่ม ‘บันลือกรุ๊ป’ ผู้สร้าง ‘ความสุข’ จากโลกการ์ตูนฝีมือคนไทย (นิตยสาร all magazine) เก็บถาวร 2009-03-24 ที่ เวย์แบ็กแมชชีน

| * ด
* ค
* ก
สำนักพิมพ์บรรลือสาส์น |
| --- |
| บรรณาธิการ | วิธิต อุตสาหจิต |
| นักเขียนการ์ตูนในสังกัด | *วัฒนา เพ็ชรสุวรรณ* • จำนูญ เล็กสมทิศ • ภักดี แสนทวีสุข • *สุพล เมนาคม* • นิพนธ์ เสงี่ยมศักดิ์ • *สุชาติ พรหมรุ่งโรจน์* • ผดุง ไกรศรี • วีระเดช ไกรศรี • ศุภมิตร จันทร์แจ่ม • ธรรมรัตน์ รมย์นุกูล • ณรงค์ จรุงธรรมโชติ • อัครเดช มณีพันธุ์ • อารีเฟน ฮะซานี • ช่วง ชุ่มวงศ์ • จักรพันธ์ ห้วยเพชร |
| หนังสือการ์ตูน | 

|  |  |
| --- | --- |
| นิตยสาร | หนูจ๋า • เบบี้ • ขายหัวเราะ • มหาสนุก • สวนเด็ก |
| รายเดือน | หนูหิ่น อินเตอร์ • ไอ้ตัวเล็ก • สาวดอกไม้กะนายกล้วยไข่ |
| 4 สี | รามาวตาร • สามก๊ก มหาสนุก • ปังปอนด์ The comics • ซน แสบ ใส แต่ใจเดียวกัน • หนูหิ่น in the city • ศึกมหาภารตะ • สตรีทบอลสะท้านฟ้า |

 |
| บริษัทในเครือ | บันลือ พับลิเคชั่นส์ • บันลือบุ๊คส์ • วิธิตา แอนิเมชั่น • มาโชบิส • สำนักพิมพ์แนตตี้ |
| ดูเพิ่มเติม | บันลือกรุ๊ป • *หมวดหมู่:บรรลือสาส์น* |


1. ↑  จุลศักดิ์ อมรเวช,ตำนานการ์ตูน สำนักพิมพ์แสงดาว (2544) ISBN 974-7344-41-6,น.583-589
2. ↑  บ้านการ์ตูนไทย
3. ↑  "บันลือกรุ๊ป" ทุ่มลงทุน 10 ล้าน จับขายหัวเราะทำอีแมกกาซีน. **กรุงเทพธุรกิจ**. ปีที่ 24 ฉบับที่ 8378. วันพุธที่ 31 สิงหาคม 2554. ISSN 1685537X. หน้า 8
4. ↑  หนังสือขายหัวเราะ หายไปไหน?
5. ↑  หน้าของขายหัวเราะใน Meb
6. ↑  store minimore
7. ↑  yellowpages